b'\n_START_ARTICLE_\nMark Donaldson\n_START_SECTION_\nKarriere\n_START_PARAGRAPH_\nDonaldson verva seg 18. juni 2002 og fullf\xc3\xb8rte oppl\xc3\xa6ring ved Army Recruit Training Centre i Kapooka (New South Wales), der han utmerket seg med god fysikk og som en god skytter._NEWLINE_Han startet tjeneste ved 1. bataljon i Royal Australian Regiment i november 2002. Donaldson fullf\xc3\xb8rte i 2004 utdanningen for \xc3\xa5 bli tatt opp i Special Air Service Regiment (SASR) og ble i mai 2004 overf\xc3\xb8rt til 3 Special Air Service Squadron. Under tjeneste i SASR gjennomf\xc3\xb8rt Donaldson utstasjoneringer i \xc3\x98st-Timor, Irak og Afghanistan._NEWLINE_I 2008 ble Donaldson lettere skadet under kamp i Oruzgan-provinsen, men fullf\xc3\xb8rte utstasjoneringen._NEWLINE_Etter gjennomf\xc3\xb8rt lederkurs ble Donaldson i 2010 forfremmet til korporal.\n_START_SECTION_\nVictoria Cross\n_START_PARAGRAPH_\nDonaldson  ble tildelt Victoria Cross for sine handlinger i kamp i Afghanistan 2. september 2008. D\xc3\xa5 styrken hans falt i et bakholdsangrep eksponerte Donaldson seg flere ganger for fiendtlig ild for \xc3\xa5 dra ildgivingen vekk fra s\xc3\xa5rede soldater, noe som gjorde det mulig \xc3\xa5 dra de s\xc3\xa5rede i sikkerhet. Under tilbaketrekkingen ble en s\xc3\xa5ret tolk etterlat, men under sterk beskyting krysset Donaldson et 80 meter langt \xc3\xa5pent omr\xc3\xa5de og bar den s\xc3\xa5rede tolken tilbake._NEWLINE_Donaldson ble den f\xc3\xb8rste mottakeren av Victoria Cross for Australia da han ble tildelt dekorasjonen av generalguvern\xc3\xb8ren for Australia under en seremoni i Government House (Canberra) den 16. januar 2009.'